Elland Road
Elland Road je nogometni stadion koji se nalazi u Leedsu, Engleska. Na njemu domaće utakmice igra nogometni klub Leeds United. Kapacitet stadiona je 37.890 sjedećih mjesta. Stadion je otvoren 1887. godine. Prije osnivanja Leeds Uniteda na Elland Roadu su igrali Leeds City i Holbeck Rugby Club. Najveća posjeta je zabilježena 15. marta 1967. godine na utakmici između Leeds Uniteda i Sunderlanda kojoj je prisustvovalo 57.892 gledalaca. Na stadionu su muzičke koncerte održali: Queen, U2, Happy Mondays, Kaiser Chiefs i Rod Stewart. Elland Road je 12. najveći stadion u Engleskoj.